Watara 350,000 jiwa manggon ing Epirus. Miturut sensus taun 2001, tlatah iki nduwé populasi kang paling sithik ing antara 13 periphery ing Yunani. Bab iki sabagéan amarga prabawa perang kang makaping-kaping ing abad ka-20, sarta akèhé pamindhahan padunung utawa emigrasi amarga kahanan ékonomi kang abot. Kutha krajan lan kutha paling gedhé ing tlatah iki ya iku Ioannina, papan kang dipanggoni déning mèh saprotelon saka padunung Epirus. Mayoritas padunung dumadi saka ètnik Yunani, nanging ing provinsi iki uga ana kumpulan wong-wong kang migunakaké basa Aromania lan basa Albania[butuh rujukan], ya iku wong-wong kang isih dianggep ètnik Yunani. Yunani ora ngakoni klompok minoritas liyané minoritas Muslim ing Trasia, mulané angèl kanggo ngira-ira cacahing padunung ètnik Aromania`.